CELEX: 62021TN0103
Language: sk
Date: 2021-02-19 00:00:00
Title: Vec T-103/21: Žaloba podaná 19. februára 2021 – Boshab/Rada

12.4.2021   
            
            
               SK
            
            
               Úradný vestník Európskej únie
            
            
               C 128/44
            
         
      Žaloba podaná 19. februára 2021 – Boshab/Rada
      (Vec T-103/21)
      (2021/C 128/52)
      Jazyk konania: francúzština
      
         Účastníci konania
      
      
         Žalobca: Évariste Boshab (Kinshasa, Konžská demokratická republika) (v zastúpení: T. Bontinck, P. De Wolf, A. Guillerme a T. Payan, advokáti)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Rady (SZBP) 2020/2033 z 10. decembra 2020 v rozsahu, v akom sa v ňom meno žalobcu ponecháva na mieste č. 6 prílohy tohto rozhodnutia,
               
            
                  —
               
               
                  zrušil vykonávacie nariadenie Rady (EÚ) 2020/2021 z 10. decembra 2020 v rozsahu, v akom sa v ňom meno žalobcu ponecháva na mieste č. 6 prílohy I tohto nariadenia,
               
            
                  —
               
               
                  uložil Rade povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení jeho práv na obranu. Žalobca uvádza viacero výhrad, pokiaľ ide o porušenie práv na obranu počas priebehu postupov, ktoré viedli k tomu, že Rada voči nemu prijala reštriktívne opatrenia a obnovila ich, pričom uvádza najmä porušenie jeho práva byť vypočutý za prijateľných podmienok.
               
            
                  2.
               
               
                  Druhý žalobný dôvod je založený na zjavne nesprávnom posúdení, pokiaľ ide o to, že Rada naďalej trvá na tom, že žalobca bol v Konžskej demokratickej republike zapojený do činov predstavujúcich vážne porušenia ľudských práv. Žalobca kritizuje kontext opätovného preskúmania, ktoré viedlo k obnoveniu reštriktívnych opatrení voči nemu a spochybňuje, že by bol v súčasnosti akokoľvek spojený so skutočnosťami, na ktorých sa zakladalo rozhodnutie zahrnúť ho do zoznamu osôb, ktorých sa týka rozhodnutie Rady 2010/788/SZBP z 20. decembra 2010 o reštriktívnych opatreniach voči Konžskej demokratickej republike a o zrušení spoločnej pozície 2008/369/SZBP (Ú. v. EÚ L 336, 2010, s. 30).